《送余京同年兄通判岚州》
宋代·苏辙

矫矫吴越士，远为并代行。
寒暄虽云异，慷慨慰平生。
我昔在济南，君时事淄青。
连年食羊炙，便欲忘莼羹。
问君弃乡国，何似敝屣轻。
丈夫事扬志，归去无田耕。
闲官少愧耻，教子终余龄。
定心养浩气，闭目收元精。
此志我亦然，偶与长者并。
会合不可期，未易夸者评。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。